  Туспуктэм: Майя Бывальцева Майя Бывальцева 2024-тӥ арын Удмуртиысь йӧскалык лыдӟетъюртын виртуальной концерт зал усьтозы. Сыӵе луонлык Россиысь лулчеберетъя министерстволэн вожвылъяськоназ вормон сётӥз, ивортӥз элькунысь лулчеберетъя министр Владимир Соловьёв. Виртуальной концерт зал кылдытыны лыдӟетъюрт федерал коньдэтысь 1,2 миллион манетлэсь трос басьтоз. «Культура» йӧскалык ӵектос улсын Удмуртиын ньыль виртуальной концерт залъёс радъямын ни: Воткаын, Глазкарын, Сарапулын но Можгаын. Тегъёс: Лулчеберет Йӧскалыклыдӟетъюрт Удмуртия йӧскалыкӵектосъёс Ижкар  